title: Provedbena uredba Komisije (EU) 2021/574 оd 30. ožujka 2021. o izmjeni provedbenih uredbi (EU) 2017/375 i br. 540/2011 u pogledu uvjeta odobrenja aktivne tvari prosulfuron (Tekst značajan za EGP)

text:
                  8.4.2021

                  HR

                  Službeni list Europske unije

                  L 120/9

         PROVEDBENA UREDBA KOMISIJE (EU) 2021/574
         оd 30. ožujka 2021.
         o izmjeni provedbenih uredbi (EU) 2017/375 i br. 540/2011 u pogledu uvjeta odobrenja aktivne tvari prosulfuron
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 13. stavak 2. točku (c),
         budući da:

                     (1)

                     Provedbenom uredbom Komisije (EU) 2017/375 (2) produljeno je odobrenje aktivne tvari prosulfuron kao kandidata za zamjenu u skladu s Uredbom (EZ) br. 1107/2009.

                     (2)

                     Odobrenje aktivne tvari prosulfuron, kako je navedena u dijelu E Priloga Provedbenoj uredbi Komisije (EU) br. 540/2011 (3), sadržavalo je ograničenje da se uporaba prosulfurona ograničava na jednu primjenu svake treće godine na istoj površini u najvećoj dozi od 20 g aktivne tvari po hektaru.

                     (3)

                     U skladu s člankom 7. stavkom 1. Uredbe (EZ) br. 1107/2009 društvo Syngenta Crop Protection AG podnijelo je 12. listopada 2016. zahtjev imenovanoj državi članici izvjestiteljici Francuskoj kojim je zatražio izmjenu uvjeta za odobrenje prosulfurona kako bi se uklonilo to ograničenje. Imenovana država članica izvjestiteljica utvrdila je da je zahtjev prihvatljiv.

                     (4)

                     Imenovana država članica izvjestiteljica ocijenila je izmijenjenu uporabu aktivne tvari prosulfuron u odnosu na moguće učinke na zdravlje ljudi i životinja i na okoliš u skladu s odredbama iz članka 4. Uredbe (EZ) br. 1107/2009 te je pripremila revidirano izvješće o ocjeni produljenja odobrenja, koje je 5. travnja 2018. dostavila Europskoj agenciji za sigurnost hrane („Agencija”) i Komisiji.

                     (5)

                     U skladu s člankom 12. stavkom 1. Uredbe (EZ) br. 1107/2009 Agencija je revidirano izvješće o ocjeni produljenja odobrenja dostavila na očitovanje podnositelju zahtjeva i državama članicama te ju je učinila dostupnom javnosti. U skladu s člankom 12. stavkom 3. Uredbe (EZ) br. 1107/2009 od podnositelja zahtjeva zatražene su dodatne informacije. Francuska je ocijenila dodatne informacije i 28. veljače 2019. dostavila Komisiji i Agenciji revidirano izvješće o ocjeni produljenja odobrenja.

                     (6)

                     Agencija je 15. lipnja 2020. Komisiji dostavila zaključak (4) o tome može li se pretpostaviti da izmijenjena uporaba aktivne tvari prosulfuron ispunjava mjerila za odobravanje iz članka 4. Uredbe (EZ) br. 1107/2009.

                     (7)

                     Komisija je 23. listopada 2020. Stalnom odboru za bilje, životinje, hranu i hranu za životinje predstavila dopunu izvješću o pregledu za prosulfuron i nacrt uredbe.

                     (8)

                     Podnositelj zahtjeva pozvan je da dostavi primjedbe na dopunu izvješća o pregledu.

                     (9)

                     Za jednu ili više reprezentativnih uporaba najmanje jednog sredstva za zaštitu bilja koje sadržava prosulfuron, ako se to sredstvo za zaštitu bilja upotrebljava jednom godišnje, utvrđeno je da su mjerila za odobravanje predviđena člankom 4. Uredbe (EZ) br. 1107/2009 ispunjena. Stoga je primjereno ukinuti ograničenje uporabe prosulfurona na jednu primjenu svake tri godine na istoj površini u najvećoj dopuštenoj dozi od 20 g aktivne tvari po hektaru.

                     (10)

                     Provedbene uredbe (EU) 2017/375 i br. 540/2011 trebalo bi stoga na odgovarajući način izmijeniti.

                     (11)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Izmjena Provedbene uredbe (EU) 2017/375
            Prilog I. Provedbenoj uredbi (EU) 2017/375 mijenja se u skladu s Prilogom I. ovoj Uredbi.

            Članak 2.
            Izmjena Provedbene uredbe (EU) br. 540/2011
            Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.

            Članak 3.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. ožujka 2021.

                  Za Komisiju

                  Predsjednica

               Ursula VON DER LEYEN

            (1)  SL L 309, 24.11.2009., str. 1.

            (2)  Provedbena uredba Komisije (EU) 2017/375 оd 2. ožujka 2017. o produljenju odobrenja aktivne tvari prosulfuron kao kandidata za zamjenu u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 (SL L 58, 4.3.2017., str. 3.).

            (3)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            (4)  EFSA (Europska agencija za sigurnost hrane), 2020. Zaključak o stručnom pregledu ocjene rizika od pesticida koji sadržavaju aktivnu tvar prosulfuron. EFSA Journal 2020.;18(7):6181, 20 str. https://doi.org/10.2903/j.efsa.2020.6181

            PRILOG I.
            U Prilogu I. Provedbenoj uredbi (EU) 2017/375, tekst stupca „Posebne odredbe” zamjenjuje se sljedećim:
            „Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o pregledu za prosulfuron, uključujući njegovu dopunu te prije svega njegovi dodaci I. i II.
            U toj ukupnoj ocjeni države članice moraju obratiti posebnu pozornost na sljedeće:

                        —

                        zaštitu podzemnih voda ako se tvar upotrebljava na područjima s osjetljivim tlom i/ili nepovoljnim klimatskim uvjetima;

                        —

                        zaštitu potrošača u pogledu izloženost metabolitima prosulfurona;

                        —

                        rizik za kopneno i vodeno bilje koje ne pripada ciljnoj skupini.

                  Uvjeti uporabe prema potrebi uključuju mjere za smanjenje rizika.”

            PRILOG II.
            Tekst retka 6. stupca „Posebne odredbe”, prosulfuron, dijela E Priloga Provedbenoj uredbi (EU) br. 540/2011 zamjenjuje se sljedećim:
            „Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o pregledu za prosulfuron, uključujući njegovu dopunu te prije svega njegovi dodaci I. i II.
            U toj ukupnoj ocjeni države članice moraju obratiti posebnu pozornost na sljedeće:

                        —

                        zaštitu podzemnih voda ako se tvar upotrebljava na područjima s osjetljivim tlom i/ili nepovoljnim klimatskim uvjetima;

                        —

                        zaštitu potrošača u pogledu izloženost metabolitima prosulfurona;

                        —

                        rizik za kopneno i vodeno bilje koje ne pripada ciljnoj skupini.

                  Uvjeti uporabe prema potrebi uključuju mjere za smanjenje rizika.”


title: Provedbena uredba Komisije (EU) 2021/759 оd 7. svibnja 2021. o izmjeni Provedbene uredbe (EU) 2019/2072 s obzirom na izuzeća od zahtjeva u pogledu biljne putovnice, status Italije, Irske, Litve, Slovenije i Slovačke ili određenih njihovih područja kao zaštićenih područja te upućivanje na zaštićeno područje u Portugalu

text:
                  10.5.2021

                  HR

                  Službeni list Europske unije

                  L 162/18

         PROVEDBENA UREDBA KOMISIJE (EU) 2021/759
         оd 7. svibnja 2021.
         o izmjeni Provedbene uredbe (EU) 2019/2072 s obzirom na izuzeća od zahtjeva u pogledu biljne putovnice, status Italije, Irske, Litve, Slovenije i Slovačke ili određenih njihovih područja kao zaštićenih područja te upućivanje na zaštićeno područje u Portugalu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/2031 Europskog parlamenta i Vijeća od 26. listopada 2016. o zaštitnim mjerama protiv organizama štetnih za bilje i o izmjeni uredaba (EU) br. 228/2013, (EU) br. 652/2014 i (EU) br. 1143/2014 Europskog parlamenta i Vijeća te stavljanju izvan snage direktiva Vijeća 69/464/EEZ, 74/647/EEZ, 93/85/EEZ, 98/57/EZ, 2000/29/EZ, 2006/91/EZ i 2007/33/EZ (1), a posebno njezin članak 32. stavke 3. i 6., članak 35. stavke 1. i 2. te članak 79. stavak 2.,
         budući da:

                     (1)

                     Provedbenom uredbom Komisije (EU) 2019/2072 (2) utvrđena su pravila o biljnim putovnicama za premještanje bilja, biljnih proizvoda i drugih predmeta unutar Unije. Osim toga, u Prilogu III. toj uredbi određene države članice i područja u državama članicama priznati su kao zaštićena područja u pogledu određenih karantenskih štetnih organizama zaštićenih područja. Nadalje, određena zaštićena područja priznata su kao privremena zaštićena područja do 30. travnja 2020. kako bi se svakoj predmetnoj državi članici omogućilo da dostavi sve informacije potrebne kako bi se pokazalo da se predmetni štetni organizmi nisu pojavili u predmetnoj državi članici ili području, ili kako bi se dovršili ili nastavili napori za iskorjenjivanje predmetnog štetnog organizma.

                     (2)

                     Iskustvo je pokazalo da bi trebalo proširiti područje primjene određenih pravila koja se odnose na izuzeća od zahtjeva u pogledu biljne putovnice, kako je utvrđeno u članku 13. stavku 2. točki (b) Provedbene uredbe (EU) 2019/2072. Konkretno, radi dosljednosti i kako bi se obuhvatili svi slučajevi reguliranog bilja, biljnih proizvoda i drugih predmeta, takva izuzeća trebala bi obuhvaćati i sjeme bilja, biljne proizvode i druge predmete koji ne podliježu provedbenim aktima donesenima na temelju članka 28. stavka 1., članka 30. stavka 1. ili članka 49. stavka 1. Uredbe (EU) 2016/2031.

                     (3)

                     Za Italiju, područje Kampanije i određeni dijelovi Pijemonta priznati su kao zaštićeno područje u odnosu na Erwinia amylovora (Burr.) Winsl. et al. Italija je 2020. dostavila informacije prema kojima je štetni organizam Erwinia amylovora (Burr.) Winsl. et al. sada prisutan u općinama Agerola, Gragnano, Lettere, Pimonte i Vico Equense u pokrajini Napulj, te Amalfi, Atrani, Conca dei Marini, Corbara, Furore, Maiori, Minori, Positano, Praiano, Ravello, Scala i Tramonti u pokrajini Salerno, i na čitavom području Pijemonta. Te općine i čitavo područje Pijemonta stoga više ne bi trebali biti priznati kao dio zaštićenog područja u odnosu na Erwinia amylovora (Burr.) Winsl. et al.

                     (4)

                     Nadalje, određeni dijelovi državnog područja Italije priznati su kao privremeno zaštićeno područje u odnosu na Erwinia amylovora (Burr.) Winsl. et al. do 30. travnja 2020. Na temelju rezultata istraživanja koje je Italija dostavila 2019. i 2020. čini se da je karantenski štetni organizam zaštićenih područja, koji je otkriven u povremenim i izoliranim izbijanjima u nekim dijelovima zaštićenog područja, iskorijenjen ili je iskorjenjivanje u tijeku te da su preostali dijelovi zaštićenog područja i dalje slobodni od tog štetnog organizma. Iz tih je informacija vidljivo i da iskorjenjivanje dosad nijednom nije potrajalo duže od dvije godine. Stoga bi ti dijelovi državnog područja Italije trebali i dalje biti priznati kao zaštićeno područje u odnosu na Erwinia amylovora (Burr.) Winsl. et al. bez vremenskog ograničenja.

                     (5)

                     Državna područja Irske, Litve, Slovenije i Slovačke bila su priznata kao privremena zaštićena područja u odnosu na Erwinia amylovora (Burr.) Winsl. et al. do 30. travnja 2020. Na temelju rezultata istraživanja koje su Irska, Litva, Slovenija i Slovačka dostavile 2019. i 2020. čini se da je karantenski štetni organizam zaštićenih područja, koji je otkriven u povremenim i izoliranim izbijanjima u nekim dijelovima zaštićenih područja, iskorijenjen ili je iskorjenjivanje u tijeku te da je ostatak zaštićenog područja i dalje slobodan od tog štetnog organizma. Iz tih je informacija vidljivo i da iskorjenjivanje štetnog organizma dosad nijednom nije potrajalo duže od dvije godine. Stoga bi državna područja Irske, Litve, Slovenije i Slovačke trebala i dalje biti priznata kao zaštićena područja u odnosu na Erwinia amylovora (Burr.) Winsl. et al. bez vremenskog ograničenja.

                     (6)

                     Osim toga, Slovačka je 2020. dostavila informacije prema kojima je štetni organizam Erwinia amylovora (Burr.) Winsl. et al. sada prisutan u gradovima Valice, Jesenské i Rimavská Sobota u okrugu Rimavská Sobota. Ti gradovi stoga više ne bi trebali biti priznati kao dio zaštićenog područja u odnosu na Erwinia amylovora (Burr.) Winsl. et al.

                     (7)

                     Irska je zatražila da njezino državno područje bude priznato kao zaštićeno područje u odnosu na Thaumetopoea pityocampa Denis & Schiffermüller. Na temelju istraživanja provedenih 2018. i 2019. Irska je dostavila dokaze da predmetni štetni organizam nije prisutan na njezinu državnom području, unatoč tome što tamo postoje povoljni uvjeti za taj štetni organizam. Međutim, trebalo bi provesti daljnja istraživanja. Stoga bi Irska trebala biti priznata kao privremeno zaštićeno područje u odnosu na Thaumetopoea pityocampa Denis & Schiffermüller do 30. travnja 2023.

                     (8)

                     Radi dosljednosti s izmjenama Priloga III. Provedbenoj uredbi (EU) 2019/2072, u kojem se navode zaštićena područja i pripadajući karantenski štetni organizmi zaštićenih područja, trebalo bi unijeti odgovarajuće izmjene u priloge IX. i X. toj uredbi u kojima se navodi popis bilja, biljnih proizvoda i drugih predmeta čiji je unos na određena zaštićena područja zabranjen te popis bilja, biljnih proizvoda i drugih predmeta koji se unose na zaštićena područja ili premještaju unutar njih na temelju posebnih zahtjeva.

                     (9)

                     Na temelju informacija primljenih od Portugala, otok Terceira već je bio isključen iz zaštićenog područja Portugala u Prilogu III. Provedbenoj uredbi (EU) 2019/2072 u pogledu Gonipterus scutellatus Gyllenhal Provedbenom uredbom Komisije (EU) 2020/2210 (3), bez izmjene Priloga X. Provedbenoj uredbi (EU) 2019/2072. Stoga je primjereno izmijeniti i upućivanje na to zaštićeno područje u tom prilogu.

                     (10)

                     Provedbenu uredbu (EU) 2019/2072 trebalo bi stoga na odgovarajući način izmijeniti.

                     (11)

                     Izmjene koje se odnose na područja koja su priznata kao zaštićena područja u skladu s Provedbenom uredbom (EU) 2019/2072 do 30. travnja 2020. trebale bi se radi jasnoće primjenjivati retroaktivno s učinkom od 1. svibnja 2020.

                     (12)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Provedbena uredba (EU) 2019/2072 mijenja se kako slijedi:

                        (1)

                        u članku 13. stavku 2. točka (b) zamjenjuje se sljedećim:

                                    „(b)

                                    na njega se ne primjenjuju posebni zahtjevi iz Priloga VIII. ili Priloga X. ovoj Uredbi ni oni predviđeni provedbenim aktima donesenima u skladu s člankom 28. stavkom 1., člankom 30. stavkom 1. ili člankom 49. stavkom 1. Uredbe (EU) 2016/2031.”;

                        (2)

                        Prilog III. mijenja se u skladu s dijelom 1. Priloga ovoj Uredbi;

                        (3)

                        Prilog IX. mijenja se u skladu s dijelom 2. Priloga ovoj Uredbi;

                        (4)

                        Prilog X. mijenja se u skladu s dijelom 3. Priloga ovoj Uredbi.

            Članak 2.
            Ova Uredba stupa na snagu trećeg dana od dana objave u Službenom listu Europske unije.
            Međutim, sljedeće se točke primjenjuju od 1. svibnja 2020.:

                        —

                        članak 1. točka 2., osim dijela 1. točke 2. Priloga,

                        —

                        članak 1. točka 3.,

                        —

                        članak 1. točka 4., osim dijela 3. točke 3. Priloga.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 7. svibnja 2021.

                  Za Komisiju

                  Predsjednica

               Ursula VON DER LEYEN

            (1)  SL L 317, 23.11.2016., str. 4.

            (2)  Provedbena uredba Komisije (EU) 2019/2072 od 28. studenoga 2019. o utvrđivanju jedinstvenih uvjeta za provedbu Uredbe (EU) 2016/2031 Europskog parlamenta i Vijeća u pogledu zaštitnih mjera protiv organizama štetnih za bilje te o stavljanju izvan snage Uredbe Komisije (EZ) br. 690/2008 i izmjeni Provedbene uredbe Komisije (EU) 2018/2019 (SL L 319, 10.12.2019., str. 1.).

            (3)  Provedbena uredba Komisije (EU) 2020/2210 оd 22. prosinca 2020. o izmjeni priloga III., VI., VII., IX., X., XI. i XII. Provedbenoj uredbi (EU) 2019/2072 u pogledu zahtjeva koji se odnose na zaštićeno područje Sjeverne Irske te zabrana i zahtjeva za unos bilja, biljnih proizvoda i drugih predmeta iz Ujedinjene Kraljevine u Uniju (SL L 438, 28.12.2020., str. 28.).

            PRILOG
            DIO 1.

               Izmjene Priloga III. Provedbenoj uredbi (EU) 2019/2072

            Tablica iz Priloga III. Provedbenoj uredbi (EU) 2019/2072 mijenja se kako slijedi:

                        1.

                        u odjeljku (a) „Bakterije”, u točki 1., treći stupac „Zaštićena područja” mijenja se kako slijedi:

                                    (a)

                                    točka (d) zamjenjuje se sljedećim:

                                                „(d)

                                                Italija (Abruzzo, Apulija, Basilicata, Kalabrija, Kampanija (osim općina Agerola, Gragnano, Lettere, Pimonte i Vico Equense u pokrajini Napulj, Amalfi, Atrani, Conca dei Marini, Corbara, Furore, Maiori, Minori, Positano, Praiano, Ravello, Scala i Tramonti u pokrajini Salerno), Lacij, Ligurija, Lombardija (osim pokrajina Milano, Mantova, Sondrio i Varese, i općina Bovisio Masciago, Cesano Maderno, Desio, Limbiate, Nova Milanese i Varedo u pokrajini Monza Brianza), Marche (osim općina Colli al Metauro, Fano, Pesaro i San Costanzo u pokrajini Pesaro e Urbino), Molise, Sardinija, Sicilija (osim općine Cesarò u pokrajini Messina, Maniace, Bronte, Adrano u pokrajini Catania i Centuripe, Regalbuto i Troina u pokrajini Enna), Toskana, Umbrija, Valle d’Aosta, Veneto (osim pokrajina Rovigo i Venecija, općina Barbona, Boara Pisani, Castelbaldo, Masi, Piacenza d’Adige, S. Urbano i Vescovana u pokrajini Padova i općina Albaredo d’Adige, Angiari, Arcole, Belfiore, Bevilacqua, Bonavigo, Boschi S. Anna, Bovolone, Buttapietra, Caldiero, Casaleone, Castagnaro, Castel d’Azzano, Cerea, Cologna Veneta, Concamarise, Erbè, Gazzo Veronese, Isola della Scala, Isola Rizza, Legnago, Minerbe, Mozzecane, Nogara, Nogarole Rocca, Oppeano, Palù, Povegliano Veronese, Pressana, Ronco all’Adige, Roverchiara, Roveredo di Guà, San Bonifacio, Sanguinetto, San Pietro di Morubbio, San Giovanni Lupatoto, Salizzole, San Martino Buon Albergo, Sommacampagna, Sorgà, Terrazzo, Trevenzuolo, Valeggio sul Mincio, Veronella, Villa Bartolomea, Villafranca di Verona, Vigasio, Zevio, Zimella u pokrajini Verona));”;

                                    (b)

                                    točke od (g) do (k) zamjenjuju se sljedećim:

                                                „(g)

                                                Irska (osim grada Galwaya);

                                                (h)

                                                Litva (osim općine Kėdainiai u regiji Kaunas);

                                                (i)

                                                Slovenija (osim regija Gorenjske, Koroške, Maribora i Notranjske te općina Dol pri Ljubljani, Lendava, Litija, Moravče, Renče-Vogrsko, Velika Polana i Žužemberk te naselja Fužina, Gabrovčec, Glogovica, Gorenja vas, Gradiček, Grintovec, Ivančna Gorica, Krka, Krška vas, Male Lese, Malo Črnelo, Malo Globoko, Marinča vas, Mleščevo, Mrzlo Polje, Muljava, Podbukovje, Potok pri Muljavi, Šentvid pri Stični, Škrjanče, Trebnja Gorica, Velike Lese, Veliko Črnelo, Veliko Globoko, Vir pri Stični, Vrhpolje pri Šentvidu, Zagradec i Znojile pri Krki u općini Ivančna Gorica);

                                                (j)

                                                Slovačka (osim okruga Dunajská Streda i gradova Hronovce i Hronské Kľačany u okrugu Levice, Dvory nad Žitavou u okrugu Nové Zámky, Málinec u okrugu Poltár, Valice, Jesenské i Rimavská Sobota u okrugu Rimavská Sobota, Hrhov u okrugu Rožňava, Veľké Ripňany u okrugu Topoľčany, Kazimír, Luhyňa, Malý Horeš, Svätuše i Zatín u okrugu Trebišov).”;

                        2.

                        u odjeljku (c) „Kukci i grinje”, točka 19. zamjenjuje se sljedećim:

                                    „19.

                                       Thaumetopoea pityocampa Denis & Schiffermüller

                                    THAUPI

                                                (a)

                                                do 30. travnja 2023.: Irska;

                                                (b)

                                                Ujedinjena Kraljevina (Sjeverna Irska).”

                  DIO 2.

               Izmjene Priloga IX. Provedbenoj uredbi (EU) 2019/2072

            Prilog IX. Provedbenoj uredbi (EU) 2019/2072 mijenja se kako slijedi:

                        1.

                        u točki 1., treći stupac „Zaštićena područja” mijenja se kako slijedi:

                                    (a)

                                    točka (e) zamjenjuje se sljedećim:

                                                „(e)

                                                Italija (Abruzzo, Apulija, Basilicata, Kalabrija, Kampanija (osim općina Agerola, Gragnano, Lettere, Pimonte i Vico Equense u pokrajini Napulj, Amalfi, Atrani, Conca dei Marini, Corbara, Furore, Maiori, Minori, Positano, Praiano, Ravello, Scala i Tramonti u pokrajini Salerno), Lacij, Ligurija, Lombardija (osim pokrajina Milano, Mantova, Sondrio i Varese, i općina Bovisio Masciago, Cesano Maderno, Desio, Limbiate, Nova Milanese i Varedo u pokrajini Monza Brianza), Marche (osim općina Colli al Metauro, Fano, Pesaro i San Costanzo u pokrajini Pesaro e Urbino), Molise, Sardinija, Sicilija (osim općine Cesarò u pokrajini Messina, Maniace, Bronte, Adrano u pokrajini Catania i Centuripe, Regalbuto i Troina u pokrajini Enna), Toskana, Umbrija, Valle d’Aosta, Veneto (osim pokrajina Rovigo i Venecija, općina Barbona, Boara Pisani, Castelbaldo, Masi, Piacenza d’Adige, S. Urbano i Vescovana u pokrajini Padova i općina Albaredo d’Adige, Angiari, Arcole, Belfiore, Bevilacqua, Bonavigo, Boschi S. Anna, Bovolone, Buttapietra, Caldiero, Casaleone, Castagnaro, Castel d’Azzano, Cerea, Cologna Veneta, Concamarise, Erbè, Gazzo Veronese, Isola della Scala, Isola Rizza, Legnago, Minerbe, Mozzecane, Nogara, Nogarole Rocca, Oppeano, Palù, Povegliano Veronese, Pressana, Ronco all’Adige, Roverchiara, Roveredo di Guà, San Bonifacio, Sanguinetto, San Pietro di Morubbio, San Giovanni Lupatoto, Salizzole, San Martino Buon Albergo, Sommacampagna, Sorgà, Terrazzo, Trevenzuolo, Valeggio sul Mincio, Veronella, Villa Bartolomea, Villafranca di Verona, Vigasio, Zevio, Zimella u pokrajini Verona))”;

                                    (b)

                                    točke od (g) do (i) zamjenjuju se sljedećim:

                                                „(g)

                                                Litva (osim općine Kėdainiai u regiji Kaunas);

                                                (h)

                                                Slovenija (osim regija Gorenjske, Koroške, Maribora i Notranjske te općina Dol pri Ljubljani, Lendava, Litija, Moravče, Renče-Vogrsko, Velika Polana i Žužemberk te naselja Fužina, Gabrovčec, Glogovica, Gorenja vas, Gradiček, Grintovec, Ivančna Gorica, Krka, Krška vas, Male Lese, Malo Črnelo, Malo Globoko, Marinča vas, Mleščevo, Mrzlo Polje, Muljava, Podbukovje, Potok pri Muljavi, Šentvid pri Stični, Škrjanče, Trebnja Gorica, Velike Lese, Veliko Črnelo, Veliko Globoko, Vir pri Stični, Vrhpolje pri Šentvidu, Zagradec i Znojile pri Krki u općini Ivančna Gorica);

                                                (i)

                                                Slovačka (osim okruga Dunajská Streda i gradova Hronovce i Hronské Kľačany u okrugu Levice, Dvory nad Žitavou u okrugu Nové Zámky, Málinec u okrugu Poltár, Valice, Jesenské i Rimavská Sobota u okrugu Rimavská Sobota, Hrhov u okrugu Rožňava, Veľké Ripňany u okrugu Topoľčany, Kazimír, Luhyňa, Malý Horeš, Svätuše i Zatín u okrugu Trebišov);”.

                        2.

                        u točki 2., treći stupac „Zaštićena područja” mijenja se kako slijedi:

                                    (a)

                                    točka (e) zamjenjuje se sljedećim:

                                                „(e)

                                                Italija (Abruzzo, Apulija, Basilicata, Kalabrija, Kampanija (osim općina Agerola, Gragnano, Lettere, Pimonte i Vico Equense u pokrajini Napulj, Amalfi, Atrani, Conca dei Marini, Corbara, Furore, Maiori, Minori, Positano, Praiano, Ravello, Scala i Tramonti u pokrajini Salerno), Lacij, Ligurija, Lombardija (osim pokrajina Milano, Mantova, Sondrio i Varese, i općina Bovisio Masciago, Cesano Maderno, Desio, Limbiate, Nova Milanese i Varedo u pokrajini Monza Brianza), Marche (osim općina Colli al Metauro, Fano, Pesaro i San Costanzo u pokrajini Pesaro e Urbino), Molise, Sardinija, Sicilija (osim općine Cesarò u pokrajini Messina, Maniace, Bronte, Adrano u pokrajini Catania i Centuripe, Regalbuto i Troina u pokrajini Enna), Toskana, Umbrija, Valle d’Aosta, Veneto (osim pokrajina Rovigo i Venecija, općina Barbona, Boara Pisani, Castelbaldo, Masi, Piacenza d’Adige, S. Urbano i Vescovana u pokrajini Padova i općina Albaredo d’Adige, Angiari, Arcole, Belfiore, Bevilacqua, Bonavigo, Boschi S. Anna, Bovolone, Buttapietra, Caldiero, Casaleone, Castagnaro, Castel d’Azzano, Cerea, Cologna Veneta, Concamarise, Erbè, Gazzo Veronese, Isola della Scala, Isola Rizza, Legnago, Minerbe, Mozzecane, Nogara, Nogarole Rocca, Oppeano, Palù, Povegliano Veronese, Pressana, Ronco all’Adige, Roverchiara, Roveredo di Guà, San Bonifacio, Sanguinetto, San Pietro di Morubbio, San Giovanni Lupatoto, Salizzole, San Martino Buon Albergo, Sommacampagna, Sorgà, Terrazzo, Trevenzuolo, Valeggio sul Mincio, Veronella, Villa Bartolomea, Villafranca di Verona, Vigasio, Zevio, Zimella u pokrajini Verona))”;

                                    (b)

                                    točke od (g) do (i) zamjenjuju se sljedećim:

                                                „(g)

                                                Litva (osim općine Kėdainiai u regiji Kaunas);

                                                (h)

                                                Slovenija (osim regija Gorenjske, Koroške, Maribora i Notranjske te općina Dol pri Ljubljani, Lendava, Litija, Moravče, Renče-Vogrsko, Velika Polana i Žužemberk te naselja Fužina, Gabrovčec, Glogovica, Gorenja vas, Gradiček, Grintovec, Ivančna Gorica, Krka, Krška vas, Male Lese, Malo Črnelo, Malo Globoko, Marinča vas, Mleščevo, Mrzlo Polje, Muljava, Podbukovje, Potok pri Muljavi, Šentvid pri Stični, Škrjanče, Trebnja Gorica, Velike Lese, Veliko Črnelo, Veliko Globoko, Vir pri Stični, Vrhpolje pri Šentvidu, Zagradec i Znojile pri Krki u općini Ivančna Gorica);

                                                (i)

                                                Slovačka (osim okruga Dunajská Streda i gradova Hronovce i Hronské Kľačany u okrugu Levice, Dvory nad Žitavou u okrugu Nové Zámky, Málinec u okrugu Poltár, Valice, Jesenské i Rimavská Sobota u okrugu Rimavská Sobota, Hrhov u okrugu Rožňava, Veľké Ripňany u okrugu Topoľčany, Kazimír, Luhyňa, Malý Horeš, Svätuše i Zatín u okrugu Trebišov);”.

                  DIO 3.

               Izmjene Priloga X. Provedbenoj uredbi (EU) 2019/2072

            Prilog X. Provedbenoj uredbi (EU) 2019/2072 mijenja se kako slijedi:

                        1.

                        u točki 3., četvrti stupac „Zaštićena područja” mijenja se kako slijedi:

                                    (a)

                                    točka (e) zamjenjuje se sljedećim:

                                                „(e)

                                                Italija (Abruzzo, Apulija, Basilicata, Kalabrija, Kampanija (osim općina Agerola, Gragnano, Lettere, Pimonte i Vico Equense u pokrajini Napulj, Amalfi, Atrani, Conca dei Marini, Corbara, Furore, Maiori, Minori, Positano, Praiano, Ravello, Scala i Tramonti u pokrajini Salerno), Lacij, Ligurija, Lombardija (osim pokrajina Milano, Mantova, Sondrio i Varese, i općina Bovisio Masciago, Cesano Maderno, Desio, Limbiate, Nova Milanese i Varedo u pokrajini Monza Brianza), Marche (osim općina Colli al Metauro, Fano, Pesaro i San Costanzo u pokrajini Pesaro e Urbino), Molise, Sardinija, Sicilija (osim općine Cesarò u pokrajini Messina, Maniace, Bronte, Adrano u pokrajini Catania i Centuripe, Regalbuto i Troina u pokrajini Enna), Toskana, Umbrija, Valle d’Aosta, Veneto (osim pokrajina Rovigo i Venecija, općina Barbona, Boara Pisani, Castelbaldo, Masi, Piacenza d’Adige, S. Urbano i Vescovana u pokrajini Padova i općina Albaredo d’Adige, Angiari, Arcole, Belfiore, Bevilacqua, Bonavigo, Boschi S. Anna, Bovolone, Buttapietra, Caldiero, Casaleone, Castagnaro, Castel d’Azzano, Cerea, Cologna Veneta, Concamarise, Erbè, Gazzo Veronese, Isola della Scala, Isola Rizza, Legnago, Minerbe, Mozzecane, Nogara, Nogarole Rocca, Oppeano, Palù, Povegliano Veronese, Pressana, Ronco all’Adige, Roverchiara, Roveredo di Guà, San Bonifacio, Sanguinetto, San Pietro di Morubbio, San Giovanni Lupatoto, Salizzole, San Martino Buon Albergo, Sommacampagna, Sorgà, Terrazzo, Trevenzuolo, Valeggio sul Mincio, Veronella, Villa Bartolomea, Villafranca di Verona, Vigasio, Zevio, Zimella u pokrajini Verona))”;

                                    (b)

                                    točke od (g) do (i) zamjenjuju se sljedećim:

                                                „(g)

                                                Litva (osim općine Kėdainiai u regiji Kaunas)

                                                (h)

                                                Slovenija (osim regija Gorenjske, Koroške, Maribora i Notranjske te općina Dol pri Ljubljani, Lendava, Litija, Moravče, Renče-Vogrsko, Velika Polana i Žužemberk te naselja Fužina, Gabrovčec, Glogovica, Gorenja vas, Gradiček, Grintovec, Ivančna Gorica, Krka, Krška vas, Male Lese, Malo Črnelo, Malo Globoko, Marinča vas, Mleščevo, Mrzlo Polje, Muljava, Podbukovje, Potok pri Muljavi, Šentvid pri Stični, Škrjanče, Trebnja Gorica, Velike Lese, Veliko Črnelo, Veliko Globoko, Vir pri Stični, Vrhpolje pri Šentvidu, Zagradec i Znojile pri Krki u općini Ivančna Gorica);

                                                (i)

                                                Slovačka (osim okruga Dunajská Streda i gradova Hronovce i Hronské Kľačany u okrugu Levice, Dvory nad Žitavou u okrugu Nové Zámky, Málinec u okrugu Poltár, Valice, Jesenské i Rimavská Sobota u okrugu Rimavská Sobota, Hrhov u okrugu Rožňava, Veľké Ripňany u okrugu Topoľčany, Kazimír, Luhyňa, Malý Horeš, Svätuše i Zatín u okrugu Trebišov);”.

                        2.

                        u točki 9., četvrti stupac „Zaštićena područja” mijenja se kako slijedi:

                                    (a)

                                    točka (e) zamjenjuje se sljedećim:

                                                „(e)

                                                Italija (Abruzzo, Apulija, Basilicata, Kalabrija, Kampanija (osim općina Agerola, Gragnano, Lettere, Pimonte i Vico Equense u pokrajini Napulj, Amalfi, Atrani, Conca dei Marini, Corbara, Furore, Maiori, Minori, Positano, Praiano, Ravello, Scala i Tramonti u pokrajini Salerno), Lacij, Ligurija, Lombardija (osim pokrajina Milano, Mantova, Sondrio i Varese, i općina Bovisio Masciago, Cesano Maderno, Desio, Limbiate, Nova Milanese i Varedo u pokrajini Monza Brianza), Marche (osim općina Colli al Metauro, Fano, Pesaro i San Costanzo u pokrajini Pesaro e Urbino), Molise, Sardinija, Sicilija (osim općine Cesarò u pokrajini Messina, Maniace, Bronte, Adrano u pokrajini Catania i Centuripe, Regalbuto i Troina u pokrajini Enna), Toskana, Umbrija, Valle d’Aosta, Veneto (osim pokrajina Rovigo i Venecija, općina Barbona, Boara Pisani, Castelbaldo, Masi, Piacenza d’Adige, S. Urbano i Vescovana u pokrajini Padova i općina Albaredo d’Adige, Angiari, Arcole, Belfiore, Bevilacqua, Bonavigo, Boschi S. Anna, Bovolone, Buttapietra, Caldiero, Casaleone, Castagnaro, Castel d’Azzano, Cerea, Cologna Veneta, Concamarise, Erbè, Gazzo Veronese, Isola della Scala, Isola Rizza, Legnago, Minerbe, Mozzecane, Nogara, Nogarole Rocca, Oppeano, Palù, Povegliano Veronese, Pressana, Ronco all’Adige, Roverchiara, Roveredo di Guà, San Bonifacio, Sanguinetto, San Pietro di Morubbio, San Giovanni Lupatoto, Salizzole, San Martino Buon Albergo, Sommacampagna, Sorgà, Terrazzo, Trevenzuolo, Valeggio sul Mincio, Veronella, Villa Bartolomea, Villafranca di Verona, Vigasio, Zevio, Zimella u pokrajini Verona))”;

                                    (b)

                                    točke od (g) do (i) zamjenjuju se sljedećim:

                                                „(g)

                                                Litva (osim općine Kėdainiai u regiji Kaunas)

                                                (h)

                                                Slovenija (osim regija Gorenjske, Koroške, Maribora i Notranjske te općina Dol pri Ljubljani, Lendava, Litija, Moravče, Renče-Vogrsko, Velika Polana i Žužemberk te naselja Fužina, Gabrovčec, Glogovica, Gorenja vas, Gradiček, Grintovec, Ivančna Gorica, Krka, Krška vas, Male Lese, Malo Črnelo, Malo Globoko, Marinča vas, Mleščevo, Mrzlo Polje, Muljava, Podbukovje, Potok pri Muljavi, Šentvid pri Stični, Škrjanče, Trebnja Gorica, Velike Lese, Veliko Črnelo, Veliko Globoko, Vir pri Stični, Vrhpolje pri Šentvidu, Zagradec i Znojile pri Krki u općini Ivančna Gorica);

                                                (i)

                                                Slovačka (osim okruga Dunajská Streda i gradova Hronovce i Hronské Kľačany u okrugu Levice, Dvory nad Žitavou u okrugu Nové Zámky, Málinec u okrugu Poltár, Valice, Jesenské i Rimavská Sobota u okrugu Rimavská Sobota, Hrhov u okrugu Rožňava, Veľké Ripňany u okrugu Topoľčany, Kazimír, Luhyňa, Malý Horeš, Svätuše i Zatín u okrugu Trebišov);”.

                        3.

                        u točki 16., tekst u četvrtom stupcu, „Zaštićena područja”, zamjenjuje se sljedećim:

                                    „(a)

                                    Irska

                                    (b)

                                    Ujedinjena Kraljevina (Sjeverna Irska)”;

                        4.

                        u točki 19., tekst u četvrtom stupcu, „Zaštićena područja”, zamjenjuje se sljedećim:

                                    „(a)

                                    Grčka

                                    (b)

                                    Portugal (Azori, osim otoka Terceira)”.